
                                                        Comunicat de presă                              XX.01.2025
UAIC începe implementarea proiectului

„Educație și practică – baza carierei tale de succes!”

(Green EDU WORK UAIC)

Universitatea „Alexandru Ioan Cuza” din Iaşi (UAIC), în calitate de beneficiar, anunță începerea proiectului cu titlul „Educație și practică – baza carierei tale de succes!” (Green EDU WORK UAIC), (cod SMIS 303727), cofinanţat prin Programul Educație și Ocupare (PEO) 2021–2027, Prioritatea P07. Creșterea calității ofertei de educație și formare profesională pentru asigurarea echității sistemului și o mai bună adaptare la dinamica pieței muncii și la provocările inovării și progresului tehnologic.

Proiectul Green EDU WORK UAIC are ca obiectiv principal îmbunătățirea calității, a caracterului incluziv, a eficacității și a relevanței pentru piața muncii a programelor de educație și de formare, prin creșterea ratei de participare a studenților Universității „Alexandru Ioan Cuza” din Iași la stagii de practică de specialitate/internship dezvoltate în cadrul parteneriatelor care facilitează inserția pe piața muncii a absolvenților de studii universitare și prin dezvoltarea de competențe-cheie profesionale și transversale cerute pe piața muncii pentru 260 de studenți, înmatriculați la studii de licență, master și doctorat din cadrul UAIC.
În vederea identificării studenților care vor beneficia de stagii de practică și de activități de formare complementare în cadrul proiectului, se va organiza o campanie de informare în toate cele 15 facultăți ale UAIC, pentru a asigura șanse egale de înscriere și de participare. De asemenea, în procesul de selecție a beneficiarilor se va avea permanent în vedere egalitatea de gen, nediscriminarea și accesibilitatea pentru studenți cu dizabilități.

Valoarea totală a proiectului este de 4.929.578,73 lei, din care asistența financiară nerambursabilă este de 4.830.987,16 lei.

Perioada de implementare a proiectului este de 24 de luni, începând cu data de 01.12.2024 până la 30.11.2026.
„Proiect cofinanţat de Uniunea Europeană din Fondul Social European Plus (FSE+)
prin Programul Educație și Ocupare (PEO) 2021–2027”

Universitatea „Alexandru Ioan Cuza” din Iaşi

Bulevardul Carol I, Nr.11, 700506, Iaşi, România

Telefon: 0232-201121, Fax: 0232-201201

E-mail: rectorat@uaic.ro, Website: www.uaic.ro


